கேள்வி: ஹெர்மன் ஓல்டென்பர்க் பற்றி தகவல் சொல்.
பதில்: ஹெர்மன் ஓல்டென்பர்க் (''Hermann Oldenberg'') (1854 - 1920) ஒரு ஜெர்மன்ய இந்தியவியல் அறிஞர் ஆவார். 1881 இல், பாளி மொழி நூல்களை ஆதாரமாக வைத்து கௌதம புத்தர் பற்றி இவர் எழுதிய ஆய்வு நூல் பௌத்த சமயம் ஐரோப்பா அறிஞர்கள் இடையே பிரபலப்படுத்தியது. இந்நூல் முதல் வெளியீட்டிலிருந்து இன்றுவரை தொடர்ந்து பதிப்பில் உள்ளதாகக் கூறப்படுகின்றது. தாமஸ் வில்லியம் ரைஸ் டேவிட்ஸ் (''T. W. Rhys Davids'') என்பவருடன் சேர்ந்து, பௌத்த சமயம் சார்ந்த ஒழுக்க நூலான ''வினய'' என்பதை மூன்று தொகுதிகளாக வெளியிட்டார். இவர் மொழிபெயர்த்த கிருகசூத்திரம் என்னும் நூல் இரண்டு தொகுதிகளாகவும், வேத சுலோகங்கள் இரு தொகுதிகளாகவும், மாக்ஸ் முல்லர் தொகுக்கப்பட்ட கீழைப் புனித நூல்கள் (''Sacred Books of the East'') என்னும் பெரிய நூற் தொகுதியில் இடம்பெற்றன. 1888இல் இவர் எழுதிய புரோலெகோமெனாவின் (''Prolegomena'') மூலம், ரிக் வேதத்தின் மொழியியல் ஆய்வுக்கான அடிப்படைகளை உருவாக்கினார்.